Diari Oficial de la Generalitat Valenciana


Sumari del DOGV 9576, del 17-04-2023 (2023/4064)

Extracte de la Resolució de 29 de març de 2023, de la Conselleria d'Educació, Cultura i Esport, perquè es convoquen subvencions per a finançar el foment d'activitats de la participació, associació i formació de famílies de l'alumnat, realitzades per les associacions de famílies de l'alumnat de centres docents no universitaris sostinguts amb fons públics de la Generalitat, les seues federacions i confederacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9576

Data del DOGV
:   17-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4064


Data del document
:   30-03-2023

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

Extracte de la Resolució de 29 de març de 2023, de la Conselleria d'Educació, Cultura i Esport, perquè es convoquen subvencions per a finançar el foment d'activitats de la participació, associació i formació de famílies de l'alumnat, realitzades per les associacions de famílies de l'alumnat de centres docents no universitaris sostinguts amb fons públics de la Generalitat, les seues federacions i confederacions. [2023/4064]  
  
BDNS (identif.): 685227.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/685227)  
  
Primer. Entitats Beneficiàries.  
a) Les associacions de famílies d'alumnat (AFA), realitzades per les associacions de famílies d'alumnat de centres docents no universitaris sostinguts amb fons públics de la Generalitat.  
b) Les confederacions i federacions d'AFA de centres docents no universitaris sostinguts amb fons públics de la Generalitat.  
  
  
Segon. Objecte.  
L'objecte d'esta subvenció és convocar en règim de concurrència competitiva, per a l'exercici pressupostari 2023, les ajudes destinades al finançament de les despeses de funcionament i al foment d'activitats de participació, associació i formació executades per estes entitats.  
  
Queden compreses les activitats realitzades des de setembre de 2022 fins al l 30 de juny de 2023, sempre que estiguen incloses en el projecte presentat per a sol·licitar la subvenció i no hagen servit per a justificar altres ajudes rebudes. El termini de justificació es fixarà en la resolució de concessió de les subvencions.  
No seran objecte de subvenció les depeses que es referisquen a material inventariable.  
  
Tercer. Bases reguladores.  
Ordre 29/2016, de 17 de juny, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions dirigides a les associacions de mares i pares d'alumnes, associacions d'alumnes, les seues federacions i confederacions, publicada en el Diari Oficial de la Generalitat Valenciana (d'ara en davant DOGV), núm. 7809, de 20.06.2016, el text complet de la qual es troba disponible en la següent adreça web:   
  
http://www.ceice.gva.es/va/web/madres-padres-alumnos/subvenciones.  
  
Quart. Quantia.  
L'import global màxim d'esta convocatòria és de 598.200,00 euros, a càrrec dels pressupostos de la Generalitat per a l'any 2023, línia de subvenció S0022000, de l'aplicació pressupostària 05.45.55.919.26, capítol IV.  
En atenció als seus respectius àmbits de representació i d'acció territorial, es realitza un repartiment entre les AFA, confederacions i federacions d'AFA. Això motiva que el repartiment de la línia de subvenció siga:  
a) Entre les AFA: 250 subvencions de 900 euros amb un import total de 225.000,00 euros.  
b) La resta de l'import total de la subvenció, que ascendeix a 373.200,00 euros, es destinarà a les confederacions i federacions d'AFA i es distribuirà de la manera següent:  
b.1) A les confederacions de federacions d'AFA els correspon un import global de 235.000,00 euros.  
b.2) A les federacions d'AFA els correspon un import global de 138.200,00 euros.  
  
Cinqué. Termini de presentació de sol·licituds.  
El termini per a la presentació per via telemàtica de les sol·licituds serà de quinze dies hàbils a comptar des de l'endemà de la publicació de la resolució de convocatòria en el DOGV.  
Així mateix, este procediment estarà publicat en la seu electrònica de la Generalitat, https://sede.gva.es i en l'adreça web indicada anteriorment.  
  
Sisé. Documentació.  
A la sol·licitud hauran d'annexar-se els següents documents digitalitzats en format PDF:  
1. Projecte d'activitats de l'entitat sol·licitant, curs acadèmic 2022-2023.  
2. Pressupost desglossat del projecte d'activitats.  
3. La domiciliació bancària. El model que s'ha de remetre està disponible en la seu electrònica de la Generalitat, https://sede.gva.es i en la pàgina web http://www.ceice.gva.es/va/web/madres-padres-alumnos/subvenciones. Este imprés, en el qual ha de figurar el compte i el titular, una vegada degudament emplenat, s'haurà de firmar i segellar. Si no s'ha rebut esta subvenció en anys anteriors o s'ha canviat el número de compte, s'ha de presentar l'original amb la sol·licitud de subvenció.  
  
  
Seté. Altres dades.  
Les entitats sol·licitants han de complir els requisits següents:  
  
1. Estar inscrites, en la data que es publique esta convocatòria en el DOGV, en el cens de confederacions, federacions i associacions de mares i pares d'alumnes de centres docents no universitaris de la Comunitat Valenciana a què es refereix l'Ordre de 4 de novembre de 1996 (DOGV núm. 2885, de 09.12.1996).  
2. Per a les AFA, no serà necessari que estiguen integrades en una federació per accedir a la subvenció.  
3. Les federacions d'AFA, a més dels requisits del punt 1, hauran de tindre establit un àmbit territorial provincial o superior i, de conformitat amb allò que preveu l'article 22, apartat 3 de l'ordre de bases reguladores, hauran de representar, en la data de publicació d'esta resolució, con a mínim el 20 % de les associacions de mares i pares d'alumnes constituïdes en centres docents, dins del seu àmbit territorial i sector, segons les dades que consten en este cens.  
  
València, 30 d'abril de 2023.- La directora general d'Innovació Educativa i Ordenació (per delegació de la consellera d'Educació, Cultura i Esport, Raquel Tamarit Iranzo): Reis Gallego Perales.